ΑΝΑΚΟΙΝΩΣΗ
σχετικά με την συνεργασία Λ.Ε.Δ.Ε. και Lysias.Ai

Με την παρούσα ενημερώνουμε τα μέλη του Συλλόγου μας σχετικά με την συνεργασία Λ.Ε.Δ.Ε. και Lysias.Ai που προσφέρει στα μέλη του Λ.Ε.Δ.Ε. την δωρεάν για 12 μήνες δυνατότητα πρόσβασης  στην ελληνική πλατφόρμα νομικής τεχνητής νοημοσύνης Lysias.Ai με τις δυνατότητες που αναλύονται πιο κάτω σύμφωνα με την Ανακοίνωση του ΛΕΔΕ.
Ήδη έχει αποσταλεί ενημερωτικό e-mail από το Λ.Ε.Δ.Ε. προς τα μέλη του με οδηγίες και στοιχεία για την ενεργοποίηση των προσωπικών λογαριασμών. Προς τούτο σας καλούμε όπως 
1. Ελέγξετε την ηλεκτρονική σας αλληλογραφία για τη λήψη του σχετικού μηνύματος από τη Lysias.Ai.
2. Σε περίπτωση που δεν το εντοπίσετε στα εισερχόμενά σας, να ελέγξετε οπωσδήποτε τον φάκελο της ανεπιθύμητης αλληλογραφίας (Spam).
3. Εάν επιβεβαιώσετε ότι δεν έχετε λάβει το σχετικό email, να επικοινωνήσετε άμεσα με την τεχνική υποστήριξη της πλατφόρμας στην ηλεκτρονική διεύθυνση info@lysias.ai.
Στο σημείο αυτό παρατίθεται απόσπασμα της Ανακοίνωσης του Λ.Ε.Δ.Ε. με τις πληροφορίες και τα αναλυτικά προνόμια της συνεργασίας.
«Κυρίες και κύριοι συνάδελφοι,
 θα θέλαμε να σας ενημερώσουμε και επίσημα για τη θεσμική συνεργασία που συνήψε ο Λ.Ε.Δ.Ε. με την ελληνική πλατφόρμα νομικής τεχνητής νοημοσύνης Lysias.Ai, σύμφωνα με την σχετική απόφαση της πρόσφατης Γ.Σ. του Λ.Ε.Δ.Ε.
Μέσω της στρατηγικής αυτής σύμπραξης, εξασφαλίστηκε η δωρεάν για τα μέλη του Λ.Ε.Δ.Ε. 12μηνη πρόσβαση (15/9/2026-15/9/2027) στην πλατφόρμα υπό ειδικούς, προνομιακούς όρους, με σκοπό την τεχνολογική υποστήριξη των συναδέλφων στην καθημερινή δικηγορική έρευνα, ανάλυση και σύνταξη κειμένων.
Για την πληρέστερη ενημέρωση των μελών σας, οι παροχές και τα προνόμια της θεσμικής συνεργασίας περιλαμβάνουν αναλυτικά ανά χρήστη:
 Βασικές Υπηρεσίες & Όρια (ανά έτος):
· 250 Νομικά ερωτήματα έρευνας και ανάλυσης.
· 50 Έγγραφα προς σύνταξη.
Λειτουργίες χωρίς επιπλέον χρέωση (Premium Functions):
· Πλήρης πρόσβαση σε Premium λειτουργίες, με δυνατότητα επισύναψης και ανάλυσης εγγράφων.
· Υπαγόρευση με αυτόματη μετατροπή σε κείμενο.
· Δωρεάν πρόσβαση σε κάθε νέα λειτουργία που θα ενσωματώνεται μελλοντικά στην πλατφόρμα.
Πρόσθετα Προνόμια:
· Έκπτωση 30% σε πρόσθετες ατομικές συνδρομές με τη χρήση του κωδικού «LEDE30».
· Προτεραιότητα στην τεχνική υποστήριξη, τόσο τηλεφωνικά όσο και ηλεκτρονικά.
· Συμμετοχή σε οργανωμένα εκπαιδευτικά sessions (δια ζώσης ή διαδικτυακά) για τη μέγιστη αξιοποίηση των εργαλείων της πλατφόρμας. 
 ...
Με εκτίμηση,
Για το Διοικητικό Συμβούλιο του Λ.Ε.Δ.Ε.
 Η Πρόεδρος                      Η Γεν. Γραμματέας
Ευρώπη Αρτόγλου            Λεμονιά Γαϊσίδου»

